AaB tester i disse dage den 25-årige angriber, Anders Kaagh.

Angriberen, der til daglig spiller i Herlev, har scoret 15 gange i 2. division Øst i denne sæson, og det har vakt interessen hos AaB. - Vi har stadig flere landsholdsspillere væk, så derfor benytter vi lejligheden til at kigge Anders an i vores regi, siger cheftræner Kent Nielsen til klubbens hjemmeside. Kaagh får mulighed for at vise hvad han kan, når han spiller med på reserveholdet når de tirsdag møder FC Midtjylland. Og mens reserverne spiller træningskamp tirsdag, er U/21-landsholdet i Makedonien for at spille EM-kvalifikationskamp. Forsvarsspilleren Jakob Ahlmann er netop blevet udtaget til den danske trup, og med både Jakob Ahlmann, Nicklas Helenius, Nicolai Larsen og Mathias Wichmann blandt de udvalgte navne er AaB klubben, der er rigest repræsenteret i truppen på 18 spillere